Bilirsiniz ki, “qaçqın və məcburi köçkün” ifadəsi Azərbaycan dilinin leksikonuna 1988–1993-cü illərdə daxil olub və cəmiyyətin hər bir üzvü onların düşdüyü bu vəziyyət üçün müəyyən qədər məsuliyyət daşıyır. Bu məsuliyyəti heç vaxt yaddan çıxarmaq olmaz. Bu gün qaçqın və məcburi köçkünlərin bütün problemləri ilə cənab Prezident İlham Əliyev şəxsən özü məşğul olur, onların problemini ölkənin və özünün bir nömrəli problemi hesab edir. Onun həyata keçirdiyi daxili siyasət nəticəsində bu gün, praktiki olaraq, çadır şəhərcikləri ləğv olunub, məcburi köçkünlər abad yerlərdə, müasir infrastruktura malik qəsəbələrdə məskunlaşıblar. Bakı şəhərində müəyyən yataqxanalarda yaşayan insanlar var. Cənab Prezidentin Ehtiyat Fondundan ayırılan vəsaitin hesabına onlar da bu yaxınlarda abad evlərə köçürüləcək.